ΚΑΝΟΝΙΣΜΟΣ (ΕΟΚ) αριθ. 3910/87 ΤΟΥ ΣΥΜΒΟΥΛΙΟΥ της 22ας Δεκεμβρίου 1987 που τροποποιεί τον κανονισμό (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οκονομικής Κοινότητας, και ιδίως τα άρθρα 42 και 43, την πρόταση της Επιτροπής, τη γνώμη του Ευρωπαϊκού Κοινοβουλίου^(1), τη γνώμη της Οικονομικής και Κοινωνικής Επιτροπής^(2), Εκτιμώντας: ότι η Κοινότητα είναι συμβαλλόμενο μέρος στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων, εφεξής καλούμενο «εναρμονισμένο σύστημα», που αντικαθιστά τη σύμβαση της 15ης Δεκεμβρίου 1950 περί της ονοματολογίας για την κατάταξη των εμπορευμάτων στα τελωνειακά δασμολόγια ότι, με βάση την ονοματολογία του εναρμονισμένου συστήματος, ο κανονισμός (ΕΟΚ) αριθ. 2658/87^(3) καθιέρωσε, με ισχύ από την 1η Ιανουαρίου 1988, συνδυασμένη ονοματολογία των εμπορευμάτων που θα ικανοποιεί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας ότι θα πρέπει, κατά συνέπεια, να διατυπωθούν οι περιγραφές των εμπορευμάτων και οι δασμολογικές κλάσεις που αναφέρονται στον κανονισμό (ΕΟΚ) αριθ. 1035/72^(4), όπως τροποποιήθηκε τελευταία από τον κανονισμό (ΕΟΚ) αριθ. 2275/87^(5), σύμφωνα με τους όρους της συνδυασμένης ονοματολογίας που βασίζεται στο εναρμονισμένο σύστημα ότι τα μείγματα των καρπών με κέλυφος μπορούν να υπαχθούν, σύμφωνα με το βασικό τους χαρακτήρα, σε διά- φορες διακρίσεις του κεφαλαίου 8 του κοινού δασμολογίου που ισχύει σήμερα ότι στη συνδυασμένη ονοματολογία, για λόγους απλοποίησης, έχει καθορισθεί μία μόνο διάκριση για να περιλάβει όλα τα άλλα μείγματα καρπών με κέλυφος ότι είναι επιθυμητό τα εν λόγω μείγματα να καλύπτονται από τον κανονισμό (ΕΟΚ) αριθ. 1035/72 ότι ορισμένα μείγματα αποξηραμένων φρούτων ή αποξηραμένων φρούτων και καρπών με κέλυφος υπάγονται, σύμφωνα με το βασικό τους χαρακτήρα, στις διακρίσεις του κεφαλαίου 8 του ισχύοντος σήμερα κοινού δασμολογίου, και καλύπτονται από τον κανονισμό (ΕΟΚ) αριθ. 1035/72 ότι στη συνδυασμένη ονοματολογία, για λόγους απλοποίησης, έχει καθορισθεί μία μόνο διάκριση για να περιλάβει όλα τα μείγματα αποξηραμένων φρούτων και καρπών με κέλυφος ότι είναι επιθυμητό τα εν λόγο μείγματα να καλύπτονται από τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών^(6), όπως τροποποιήθηκε τελευταία από τον κανονισμό (ΕΟΚ) αριθ. 3909/87^(7) ότι κατά συνέπεια, δεν μπορούν να καλύπτονται πλέον από τον κανονισμό (ΕΟΚ) αριθ. 1035/72 ότι πολλοί κανονισμοί στον τομέα των οπωροκηπευτικών πρέπει να προσαρμοστούν για να ληφθεί υπόψη η χρησιμοποίηση της νέας ονοματολογίας ότι, βάσει του άρθρου 15 του κανονισμού (ΕΟΚ) αριθ. 2658/87, μπορούν να πραγματοποιηθούν μόνο οι τροποποιήσεις καθαρά τεχνικού χαρακτήρα ότι, ως εκ τούτου, θα πρέπει να προβλεφθεί ότι όλες οι άλλες προσαρμογές των κανονισμών του Συμβουλίου και της Επιτροπής που αφορούν την κοινή οργάνωση της αγοράς στον τομέα των οπωροκηπευτικών θα πραγματοποιηθούν σύμφωνα με την διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 υπό τον όρο ότι οι προσαρμογές αυτές οφείλονται αποκλειστικά στην εισαγωγή εναρμονισμένου συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ίΑρθρο 1 Ο κανονισμός (ΕΟΚ) αριθ. 1035/72 τροποποιείται ως εξής: 1. ^Στο άρθρο 1, η παράγραφος 2 αντικαθίσταται από το ακόλουθο κείμενο: «2. Η οργάνωση αυτή διέπει τα ακόλουθα προϊόντα: ΘΕΣΗ ΠΗΝΑΚΑ 2. ^Το παράρτημα ΙΙΙ αντικαθίσταται από το κείμενο που περιλαμβάνεται στο παράρτημα του παρόντος κανονισμού. ίΑρθρο 2 Η Επιτροπή προβαίνει, σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72, στις αναγκαίες προσαρμογές των πράξεων του Συμβουλίου ή της Επιτροπής που αφορούν την κοινή οργά- νωση αγοράς στον τομέα των οπωροκηπευτικών και που προκύπτουν από την εφαρμογή του άρθρου 1. ίΑρθρο 3 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Το άρθρο 1 εφαρμόζεται από την 1η Ιανουαρίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Δεκεμβρίου 1987.

[Source: multi_eurlex | Tokens: 3881]